kedy je najlepšie nechať si urobiť estetickú operáciu?
estetické operácie sa robia počas celého roka. na niektorých pracoviskách redukujú počet operácii v letných mesiacoch. podstatná nie je ani tak časť roka ako obdobie, ktoré si vyberie pacient. najlepšie je si vybrať čas, kedy má pacientka voľnejší režim v práci a môže si zobrať dovolenku. v procese prípravy na operáciu je vhodná, kľudná, uvoľnená atmosféra, dostatok času na premyslenie si výkonu, dostatok času na konzultácie s chirurgom. pacientka prichádza na operáciu poučená, vie čo ju čaká a vie ako sa postaviť k jednotlivým postupom počas liečby. v pooperačnom období po prepustení z operácie má dostatok času pre samú seba, bez stresu, fajčenia a nedostatku spánku. takéto obdobie je ideálne pre hojenie rany
a pre celkový výsledok nášho snaženia.
pre samotného operatéra je najlepšie operovať nefajčiara. ak je to možné je dobre prerušiť fajčenie aspoň dva týždne pred operáciou a pokračovať aspoň dva týždne po operácii. po tejto dobe je najlepšie sa k fajčeniu nikdy nevrátiť.